CELEX: 32010R0632
Language: hu
Date: 2010-07-19 00:00:00
Title: A Bizottság 632/2010/EU rendelete ( 2010. július 19. ) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 24 nemzetközi számviteli standard és az IFRS 8 nemzetközi pénzügyi beszámolási standard tekintetében történő módosításáról  EGT-vonatkozású szöveg

20.7.2010   
            
            
               HU
            
            
               Az Európai Unió Hivatalos Lapja
            
            
               L 186/1
            
         A BIZOTTSÁG 632/2010/EU RENDELETE
   (2010. július 19.)
   az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 24 nemzetközi számviteli standard és az IFRS 8 nemzetközi pénzügyi beszámolási standard tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
   mivel:
   
               (1)
            
            
               Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
            
         
               (2)
            
            
               A Nemzetközi Számviteli Standard Testület (IASB) 2009. november 4-én közzétette a felülvizsgált IAS 24 Kapcsolt felekre vonatkozó közzétételek nemzetközi számviteli standardot (a továbbiakban: felülvizsgált IAS 24). A felülvizsgált IAS 24 standardba beemelt változtatások célja, hogy egyszerűsítsék a kapcsolt fél fogalmát és egyúttal megszüntessenek bizonyos belső ellentmondásokat, továbbá mentességeket adjanak a kormányzattal kapcsolt viszonyban álló gazdálkodó egységeknek a kapcsolt felekkel folytatott ügyletek vonatkozásában szolgáltatandó adatok mennyiségét illetően.
            
         
               (3)
            
            
               Az Európai Pénzügyi Beszámolási Tanácsadó Csoport (EFRAG) Szakértői Munkacsoportjával (TEG) folytatott konzultáció megerősítette, hogy a felülvizsgált IAS 24 megfelel az 1606/2002/EK rendelet 3. cikkének (2) bekezdésében megállapított, az elfogadáshoz szükséges technikai kritériumoknak. Az Európai Pénzügyi Beszámolási Tanácsadó Csoport (EFRAG) véleményeinek objektivitását és semlegességét a Bizottság számára véleményező Standard Tanács Felülvizsgálati Csoport felállításáról szóló 2006. július 14-i 2006/505/EK bizottsági határozattal (3) összhangban a Standard Tanács Felülvizsgálati Csoport megvizsgálta az EFRAG véleményét, és a Bizottságot arról tájékoztatta, hogy az kiegyensúlyozott és objektív.
            
         
               (4)
            
            
               A felülvizsgált IAS 24 elfogadása a nemzetközi számviteli standardok közötti összhang biztosítása érdekében maga után vonja az IFRS 8 nemzetközi pénzügyi beszámolási standard módosítását.
            
         
               (5)
            
            
               Az 1126/2008/EK rendeletet ezért ennek megfelelően módosítani kell.
            
         
               (6)
            
            
               Az ebben a rendeletben előírt intézkedések összhangban vannak a számviteli szabályozó bizottság véleményével,
            
         ELFOGADTA EZT A RENDELETET:
   1. cikk
   Az 1126/2008/EK rendelet melléklete a következőképpen módosul:
   
               1.
            
            
               Az IAS 24 nemzetközi számviteli standard helyébe a felülvizsgált IAS 24 standard kerül, az e rendelet mellékletében meghatározott formában.
            
         
               2.
            
            
               Az IFRS 8 nemzetközi pénzügyi beszámolási standard e rendelet mellékletének megfelelően módosul.
            
         2. cikk
   Az IAS 24 standardot és az IFRS 8 standard módosítását az e rendelet mellékletében meghatározott formában minden társaságnak legkésőbb a 2010. december 31. után kezdődő első pénzügyi éve kezdőnapjától alkalmaznia kell.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 243., 2002.9.11., 1. o.
   
      (2)  HL L 320., 2008.11.29., 1. o.
   
      (3)  HL L 199., 2006.7.21., 33. o.
   
      MELLÉKLET
      
         NEMZETKÖZI SZÁMVITELI STANDARDOK
      
      
                  IAS 24
               
               
                  
                     IAS 24 Kapcsolt felekre vonatkozó közzétételek
                     
                  
               
            
                  IFRS 8
               
               
                  
                     Az IFRS 8 Működési szegmensek standard módosítása
                  
               
            „Sokszorosítása az Európai Gazdasági Térségben megengedett. Az Európai Gazdasági Térségen kívül minden jog fenntartva, kivéve a személyes használat vagy egyéb tisztességes felhasználás céljából történő sokszorosítást. További információ az IASB-től szerezhető be a www.iasb.org címen.”
      
         IAS 24 Nemzetközi Számviteli Standard
      
      
         
            Kapcsolt felekre vonatkozó közzétételek
         
      
      CÉL
      
                  1.
               
               
                  A jelen standard célja annak biztosítása, hogy a gazdálkodó egység pénzügyi kimutatásai tartalmazzák azokat a közzétételeket, amelyek szükségesek ahhoz, hogy felhívják a figyelmet annak lehetőségére, hogy a gazdálkodó egység pénzügyi helyzetére és eredményére a kapcsolt felek létezése, és a velük folytatott ügyletek, valamint a velük szemben fennálló nyitott egyenlegek (ideértve az elkötelezettségeket is), hatással lehettek.
               
            HATÓKÖR
      
                  2.
               
               
                  A jelen standardot kell alkalmazni:
                  
                              
                                 (a)
                              
                           
                           
                              
                                 a kapcsolt felek közötti viszonyok és a kapcsolt felekkel folytatott ügyletek azonosítására;
                              
                           
                        
                              
                                 (b)
                              
                           
                           
                              
                                 a gazdálkodó egység és annak kapcsolt felei között fennálló nyitott egyenlegek (ideértve az elkötelezettségeket is) azonosítására;
                           
                        
                              
                                 (c)
                              
                           
                           
                              
                                 azon körülmények azonosítására, melyek között az (a) és (b) alpontokban szereplő információk közzététele előírás; valamint
                              
                           
                        
                              
                                 (d)
                              
                           
                           
                              
                                 az ezen tételekre vonatkozó közzétételek meghatározására.
                           
                        
            
                  3.
               
               
                  A jelen standard előírja a kapcsolt felek közötti viszonyok, a kapcsolt felekkel folytatott ügyletek és a velük szemben fennálló nyitott egyenlegek (ideértve az elkötelezettségeket is), közzétételét az anyavállalatnak, a közös vállalkozás tulajdonosának vagy a befektetőnek az IAS 27 Konszolidált és egyedi pénzügyi kimutatások standardnak megfelelően bemutatott konszolidált és egyedi pénzügyi kimutatásaiban. A jelen standard a különálló pénzügyi kimutatásokra is vonatkozik.
               
            
                  4.
               
               
                  A kapcsolt felekkel folytatott ügyleteket, valamint a csoportba tartozó egyéb gazdálkodó egységekkel szembeni nyitott egyenlegeket közzéteszik a gazdálkodó egység pénzügyi kimutatásaiban. A csoporton belüli kapcsolt felekkel folytatott ügyleteket, és velük szemben fennálló nyitott egyenlegeket a csoport konszolidált pénzügyi kimutatásainak elkészítésekor kiszűrik.
               
            A KAPCSOLT FELEKRE VONATKOZÓ KÖZZÉTÉTELEK CÉLJA
      
                  5.
               
               
                  A kapcsolt felek közötti viszonyok a kereskedelem és az üzleti tevékenység megszokott jellemzői. Például gyakori, hogy a gazdálkodó egységek tevékenységük egy részét leányvállalatok, közös vállalkozások vagy társult vállalkozások útján fejtik ki. Ilyen esetekben a gazdálkodó egység az ellenőrzésen, a közös ellenőrzésen vagy a jelentős befolyáson keresztül képes a befektetést befogadó pénzügyi és működési politikájának befolyásolására.
               
            
                  6.
               
               
                  A kapcsolt felek közötti viszony hatással lehet a gazdálkodó egység eredményére és pénzügyi helyzetére. Kapcsolt felek között létrejöhetnek olyan ügyletek, amelyeket független felek nem kötnének meg. Például az a gazdálkodó egység, amely anyavállalata számára bekerülési értéken értékesít árukat, egy másik vevőnek ilyen feltételek mellett lehet, hogy nem értékesítene. A kapcsolt felek közötti ügyletek továbbá összegükben is eltérhetnek a független felek közötti ügyletektől.
               
            
                  7.
               
               
                  A kapcsolt felek közötti viszony a gazdálkodó egység eredményére és pénzügyi helyzetére még akkor is hathat, ha a kapcsolt felek között nem jön létre ügylet. A kapcsolat önmagában elegendő lehet ahhoz, hogy a gazdálkodó egység egyéb felekkel kötött ügyleteire hatást gyakoroljon. Például lehetséges, hogy egy leányvállalat megszünteti kapcsolatait egy kereskedelmi partnerrel, miután az anyavállalat megszerez egy másik, olyan leányvállalatot, amely ugyanazzal a tevékenységgel foglalkozik, mint a korábbi kereskedelmi partner. Az is előfordulhat, hogy egy adott fél azért tartózkodik valamilyen tevékenységtől, mert egy másik fél jelentős befolyással rendelkezik fölötte: például az anyavállalat utasíthatja leányvállalatát arra, hogy ne foglalkozzon kutatási és fejlesztési tevékenységgel.
               
            
                  8.
               
               
                  Ezen okokból a gazdálkodó egység kapcsolt felekkel folytatott ügyleteinek, a velük szemben fennálló nyitott egyenlegeinek (ideértve az elkötelezettségeket), valamint a velük fennálló kapcsolatainak az ismerete kihatással lehet a pénzügyi kimutatások felhasználóinak a gazdálkodó egység működésére vonatkozó becsléseire, beleértve a gazdálkodó egységre vonatkozó kockázatok és lehetőségek megítélését.
               
            FOGALMAK
      
                  9.
               
               
                  Az alábbi kifejezések a jelen standardban a következőkben meghatározott értelemben használatosak:
                  
                     A kapcsolt fél olyan magánszemély vagy gazdálkodó egység, amely kapcsolt viszonyban áll a pénzügyi kimutatásait készítő gazdálkodó egységgel (a jelen standard utóbbira „beszámolót készítő gazdálkodó egység”-ként hivatkozik).
                  
                  
                              
                                 (a)
                              
                           
                           
                              
                                 A magánszemély vagy közeli hozzátartozója kapcsolt viszonyban áll a beszámolót készítő gazdálkodó egységgel, ha a magánszemély:
                              
                              
                                          
                                             (i)
                                          
                                       
                                       
                                          
                                             ellenőrzést vagy közös ellenőrzést gyakorol a beszámolót készítő gazdálkodó egység felett;
                                          
                                       
                                    
                                          
                                             (ii)
                                          
                                       
                                       
                                          
                                             jelentős befolyással rendelkezik a beszámolót készítő gazdálkodó egység felett; vagy
                                          
                                       
                                    
                                          
                                             (iii)
                                          
                                       
                                       
                                          
                                             kulcspozícióban lévő vezető a beszámolót készítő gazdálkodó egységnél vagy annak egy anyavállalatánál.
                                          
                                       
                                    
                        
                              
                                 (b)
                              
                           
                           
                              
                                 A gazdálkodó egység kapcsolt viszonyban áll a beszámolót készítő gazdálkodó egységgel, ha a következő feltételek közül bármelyik teljesül:
                              
                              
                                          
                                             (i)
                                          
                                       
                                       
                                          
                                             A gazdálkodó egység és a beszámolót készítő gazdálkodó egység ugyanazon csoport tagja (tehát minden egyes anyavállalat, leányvállalat és társleányvállalat kapcsolt viszonyban áll egymással).
                                          
                                       
                                    
                                          
                                             (ii)
                                          
                                       
                                       
                                          
                                             Az egyik gazdálkodó egység a másik gazdálkodó egység társult vállalkozása vagy közös vállalkozása (vagy olyan csoport tagjának társult vállalkozása vagy közös vállalkozása, amelynek a másik gazdálkodó egység is tagja).
                                          
                                       
                                    
                                          
                                             (iii)
                                          
                                       
                                       
                                          
                                             Mindkét gazdálkodó egység ugyanazon harmadik fél közös vállalkozása.
                                          
                                       
                                    
                                          
                                             (iv)
                                          
                                       
                                       
                                          
                                             Az egyik gazdálkodó egység egy harmadik gazdálkodó egység közös vállalkozása, a másik gazdálkodó egység pedig a harmadik gazdálkodó egység társult vállalkozása.
                                          
                                       
                                    
                                          
                                             (v)
                                          
                                       
                                       
                                          
                                             A gazdálkodó egység munkaviszony megszűnése utáni juttatási programot biztosít a beszámolót készítő gazdálkodó egység munkavállalói vagy a beszámolót készítő gazdálkodó egységgel kapcsolt viszonyban álló gazdálkodó egység munkavállalói részére. Ha a beszámolót készítő gazdálkodó egység maga biztosítja az ilyen programot, akkor a szponzoráló munkáltatók szintén kapcsolt viszonyban állnak a beszámolót készítő gazdálkodó egységgel.
                                          
                                       
                                    
                                          
                                             (vi)
                                          
                                       
                                       
                                          
                                             A gazdálkodó egység egy (a) pont szerinti magánszemély ellenőrzése vagy közös ellenőrzése alatt áll.
                                          
                                       
                                    
                                          
                                             (vii)
                                          
                                       
                                       
                                          
                                             Egy (a) pont (i) alpontja szerinti magánszemély jelentős befolyással rendelkezik a gazdálkodó egység felett vagy a gazdálkodó egységnek (vagy a gazdálkodó egység egy anyavállalatának) kulcspozícióban lévő vezetője.
                                          
                                       
                                    
                        
                     A kapcsolt felekkel folytatott ügylet a beszámolót készítő gazdálkodó egység és egy kapcsolt fél közötti erőforrás-, szolgáltatás- és kötelemátadás, tekintet nélkül arra, hogy felszámítanak-e árat.
                  
                  
                     Egy magánszemély közeli hozzátartozói azok a családtagok, akik feltételezhetően befolyásolhatják az adott magánszemélyt, vagy akiket az adott magánszemély feltételezhetően befolyásolhat a gazdálkodó egységgel folytatott ügyleteiben, és ide tartoznak:
                  
                  
                              
                                 (a)
                              
                           
                           
                              
                                 a magánszemély gyermekei és házastársa vagy élettársa;
                              
                           
                        
                              
                                 (b)
                              
                           
                           
                              
                                 a magánszemély házastársának vagy élettársának gyermekei; valamint
                              
                           
                        
                              
                                 (c)
                              
                           
                           
                              
                                 a magánszemély vagy a magánszemély házastársa vagy élettársa által eltartottak.
                              
                           
                        
                     A kompenzációba beletartozik minden munkavállalói juttatás (az IAS 19 Munkavállalói juttatások standard meghatározása szerint), beleértve azokat a munkavállalói juttatásokat is, amelyekre az IFRS 2 Részvényalapú kifizetés standard vonatkozik. A munkavállalói juttatás a gazdálkodó egység által vagy nevében, a gazdálkodó egység számára nyújtott szolgálatokért cserébe fizetett, fizetendő vagy nyújtott mindenfajta ellenszolgáltatás. Tartalmazza a gazdálkodó egység egy anyavállalata nevében, a gazdálkodó egységre vonatkozóan történő kifizetéseket is. A kompenzáció magában foglalja:
                  
                  
                              
                                 (a)
                              
                           
                           
                              
                                 a rövid távú munkavállalói juttatásokat, például a meglévő munkavállalóknak adott béreket, fizetéseket és társadalombiztosítási járulékokat, a fizetett éves szabadságot és a fizetett betegszabadságot, a nyereségrészesedést és a jutalmakat (amennyiben a tárgyidőszak végétől számított tizenkét hónapon belül esedékesek) és a nem-pénzbeli juttatásokat (például az egészségügyi ellátást, a lakást, az autót és a termékek vagy szolgáltatások ingyenes vagy kedvezményes juttatását);
                              
                           
                        
                              
                                 (b)
                              
                           
                           
                              
                                 a munkaviszony megszűnése utáni juttatásokat, például a nyugdíjakat, a nyugdíjazással kapcsolatos egyéb juttatásokat, a munkaviszony megszűnése utáni életbiztosítást és a munkaviszony megszűnése utáni egészségügyi ellátást;
                              
                           
                        
                              
                                 (c)
                              
                           
                           
                              
                                 az egyéb hosszú távú munkavállalói juttatásokat, beleértve a hosszú munkaviszony után járó jutalomszabadságot vagy a tudományos alkotószabadságot, a jubileumi vagy más hosszú munkaviszony után járó jutalmat, a hosszú időtartamú munkaképtelenség idejére járó juttatást, és – amennyiben teljesen nem válnak esedékessé a tárgyidőszak végétől számított tizenkét hónapon belül – a nyereségrészesedést, a jutalmakat és a halasztott kifizetésű juttatásokat;
                              
                           
                        
                              
                                 (d)
                              
                           
                           
                              
                                 a végkielégítéseket; valamint
                              
                           
                        
                              
                                 (e)
                              
                           
                           
                              
                                 a részvényalapú kifizetéseket.
                              
                           
                        
                     Az ellenőrzés képesség egy gazdálkodó egység pénzügyi és működési politikájának irányítására, a tevékenységéből származó haszon megszerzése érdekében.
                  
                  
                     A közös ellenőrzés egy gazdasági tevékenység fölött gyakorolt ellenőrzés szerződésben rögzített megosztása.
                  
                  
                     
                        Kulcspozícióban lévő vezetők azok a személyek, akik – közvetlenül vagy közvetve – felhatalmazással és felelősséggel rendelkeznek a gazdálkodó egység tevékenységének tervezése, irányítása és ellenőrzése tekintetében, beleértve az igazgatókat (akár ügyvezető, akár másféle).
                  
                  
                     A jelentős befolyás képesség egy gazdálkodó egység pénzügyi és működési politikai döntéshozatalában való részvételre, de nem ezen politikák ellenőrzése. Jelentős befolyás szerezhető részvénybirtoklás útján, törvényileg vagy szerződéses úton.
                  
                  
                     A kormányzat kifejezés kormányzatokra, kormányzati szervekre és hasonló, akár helyi, akár nemzeti vagy nemzetközi testületekre utal.
                  
                  
                     A kormányzattal kapcsolt viszonyban álló gazdálkodó egység olyan gazdálkodó egység, amely valamely kormányzat ellenőrzése, közös ellenőrzése vagy jelentős befolyása alatt áll.
                  
               
            
                  10.
               
               
                  Minden lehetséges, kapcsolt felek közötti viszony mérlegelése során a kapcsolat tartalmára, és nem pusztán a jogi formára fordítanak figyelmet.
               
            
                  11.
               
               
                  A jelen standard összefüggésében a következők nem kapcsolt felek:
                  
                              (a)
                           
                           
                              két gazdálkodó egység pusztán amiatt, hogy van közös igazgatójuk vagy közös, kulcspozícióban lévő vezetőjük, vagy mert az egyik gazdálkodó egység kulcspozícióban lévő vezetője jelentős befolyással rendelkezik a másik gazdálkodó egység felett.
                           
                        
                              (b)
                           
                           
                              egy közös vezetésű vállalkozás két tulajdonosa pusztán amiatt, mert közösen ellenőriznek egy adott közös vállalkozást.
                           
                        
                              (c)
                           
                           
                              
                                          (i)
                                       
                                       
                                          a hitelezők,
                                       
                                    
                                          (ii)
                                       
                                       
                                          a szakszervezetek,
                                       
                                    
                                          (iii)
                                       
                                       
                                          a közüzemek, valamint
                                       
                                    
                                          (iv)
                                       
                                       
                                          egy olyan kormányzat részlegei és szervei, amely nem gyakorol ellenőrzést, közös ellenőrzést vagy jelentős befolyást a beszámolót készítő gazdálkodó egység felett,
                                       
                                    pusztán a gazdálkodó egységgel folytatott szokásos ügyleteik által (még akkor sem, ha azok hatással lehetnek a gazdálkodó egység cselekvési szabadságára, vagy ha azok részt vehetnek a gazdálkodó egység döntéshozatali folyamatában).
                           
                        
                              (d)
                           
                           
                              a vevő, a szállító, a franchise-ba adó, a forgalmazó vagy az általános ügynök, amellyel a gazdálkodó egység jelentős mértékű üzleti tevékenységet folytat, pusztán az ily módon létrejövő gazdasági függés alapján.
                           
                        
            
                  12.
               
               
                  A kapcsolt fél fogalmának meghatározásában a társult vállalkozás kifejezés magában foglalja a társult vállalkozás leányvállalatait, a közös vállalkozás kifejezés pedig magában foglalja a közös vállalkozás leányvállalatait. Így például a társult vállalkozás leányvállalata és a társult vállalkozás felett jelentős befolyással rendelkező befektető kapcsolt viszonyban állnak egymással.
               
            KÖZZÉTÉTEL
      
         Minden gazdálkodó egység
      
      
                  13.
               
               
                  Az anyavállalat és leányvállalatai közötti kapcsolatokat közzé kell tenni, függetlenül attól, hogy sor került-e közöttük ügyletekre, vagy sem. A gazdálkodó egységnek közzé kell tennie anyavállalata nevét, valamint – ha az ettől eltérő – a legfőbb, ellenőrzést gyakorló fél nevét. Amennyiben sem a gazdálkodó egység anyavállalata, sem a legfőbb, ellenőrzést gyakorló fél nem készít nyilvánosan elérhető konszolidált pénzügyi kimutatásokat, akkor közzé kell tenni annak a következő felettes anyavállalatnak a nevét is, amely készít ilyet.
               
            
                  14.
               
               
                  Annak érdekében, hogy a pénzügyi kimutatások felhasználói képet kapjanak a kapcsolt felek közötti viszonyoknak a gazdálkodó egységre gyakorolt hatásairól, helyénvaló a kapcsolt felek közötti viszonyok közzététele, ha az ellenőrzés fennáll, függetlenül attól, hogy sor került-e ügyletekre a kapcsolt felek között, vagy sem.
               
            
                  15.
               
               
                  Az anyavállalat és leányvállalatai közötti kapcsolt felek közötti viszonyok közzétételére vonatkozó követelmény az IAS 27, az IAS 28 Társult vállalkozásokban lévő befektetések standard és az IAS 31 Közös vállalkozásokban lévő érdekeltségek standard közzétételi követelményei mellett létezik.
               
            
                  16.
               
               
                  A 13. bekezdés a következő felettes anyavállalatra hivatkozik. Ez a csoporton belüli első olyan, a közvetlen anyavállalat felett álló anyavállalat, amely nyilvánosan elérhető konszolidált pénzügyi kimutatásokat készít.
               
            
                  17.
               
               
                  A gazdálkodó egységnek közzé kell tennie a kulcspozícióban lévő vezetők kompenzációjának teljes összegét, valamint annak a következő kategóriák szerinti bontását:
                  
                              
                                 (a)
                              
                           
                           
                              
                                 rövid távú munkavállalói juttatások;
                              
                           
                        
                              
                                 (b)
                              
                           
                           
                              
                                 munkaviszony megszűnése utáni juttatások;
                              
                           
                        
                              
                                 (c)
                              
                           
                           
                              
                                 egyéb, hosszú távú juttatások;
                           
                        
                              
                                 (d)
                              
                           
                           
                              
                                 végkielégítések; valamint
                              
                           
                        
                              
                                 (e)
                              
                           
                           
                              
                                 részvényalapú kifizetések.
                              
                           
                        
            
                  18.
               
               
                  Amennyiben a gazdálkodó egységnek a pénzügyi kimutatások által lefedett időszakokban voltak kapcsolt felekkel folytatott ügyletei, úgy közzé kell tennie a kapcsolt felek közötti viszony jellegét, valamint az ügyletekre és nyitott egyenlegekre (ideértve az elkötelezettségeket is) vonatkozó információkat, amelyek szükségesek ahhoz, hogy a felhasználók felmérhessék a kapcsolatnak a pénzügyi kimutatásokat érintő lehetséges hatásait. Ezek a közzétételi követelmények a 17. bekezdés szerinti követelmények mellett léteznek. A közzétett információknak tartalmazniuk kell legalább:
                  
                              
                                 (a)
                              
                           
                           
                              
                                 az ügyletek összegét;
                           
                        
                              
                                 (b)
                              
                           
                           
                              
                                 a nyitott egyenlegek (ideértve az elkötelezettségeket is) összegét, valamint:
                              
                              
                                          
                                             (i)
                                          
                                       
                                       
                                          
                                             i. az ügyletek feltételeit, beleértve azt, hogy van-e azokra biztosíték, valamint a teljesítéskor szolgáltatandó ellenérték jellegét; valamint
                                          
                                       
                                    
                                          
                                             (ii)
                                          
                                       
                                       
                                          
                                             a nyújtott vagy kapott garanciák részleteit;
                                          
                                       
                                    
                        
                              
                                 (c)
                              
                           
                           
                              
                                 a nyitott egyenlegek összegével kapcsolatos, kétes kintlévőség miatt képzett céltartalékokat; valamint
                              
                           
                        
                              
                                 (d)
                              
                           
                           
                              
                                 a kapcsolt felekkel szembeni behajthatatlan vagy kétes követelésekre vonatkozóan a tárgyidőszak alatt elszámolt ráfordítást.
                              
                           
                        
            
                  19.
               
               
                  A 18. bekezdésben előírt közzétételeket az alábbiakban megadott kategóriákra lebontva kell megtenni:
                  
                              
                                 (a)
                              
                           
                           
                              
                                 az anyavállalat;
                           
                        
                              
                                 (b)
                              
                           
                           
                              
                                 a gazdálkodó egység felett közös ellenőrzést vagy jelentős befolyást gyakorló gazdálkodó egységek;
                           
                        
                              
                                 (c)
                              
                           
                           
                              
                                 leányvállalatok;
                           
                        
                              
                                 (d)
                              
                           
                           
                              
                                 társult vállalkozások;
                           
                        
                              
                                 (e)
                              
                           
                           
                              
                                 közös vállalkozások, amelyekben a gazdálkodó egység tulajdonos;
                           
                        
                              
                                 (f)
                              
                           
                           
                              
                                 a gazdálkodó egységnek és anyavállalatának kulcspozícióban lévő vezetői; valamint
                              
                           
                        
                              
                                 (g)
                              
                           
                           
                              
                                 más kapcsolt felek.
                           
                        
            
                  20.
               
               
                  A kapcsolt feleknek fizetendő és azoktól követelt összegek 19. bekezdés által előírt, különböző kategóriákra való bontása annak a közzétételi követelménynek a kiterjesztése, amelyet az IAS 1 A pénzügyi kimutatások prezentálása standard vagy magában a pénzügyi helyzetre vonatkozó kimutatásban vagy a megjegyzésekben bemutatandó információkra vonatkozóan ír elő. A kategóriák kiterjesztése a kapcsolt felekkel szembeni nyitott egyenlegek átfogóbb elemzését hivatott biztosítani, és a kategóriák a kapcsolt felekkel folytatott ügyletekre vonatkoznak.
               
            
                  21.
               
               
                  Az alábbiak példák arra, hogy a gazdálkodó egységnek milyen ügyleteket kell közzétennie, amennyiben azt kapcsolt féllel folytatta:
                  
                              (a)
                           
                           
                              (kész- vagy befejezetlen) termékek vásárlása vagy értékesítése;
                           
                        
                              (b)
                           
                           
                              ingatlanok és más eszközök vásárlása vagy értékesítése;
                           
                        
                              (c)
                           
                           
                              szolgáltatások nyújtása vagy igénybevétele;
                           
                        
                              (d)
                           
                           
                              lízingek;
                           
                        
                              (e)
                           
                           
                              kutatás és fejlesztés átadásai;
                           
                        
                              (f)
                           
                           
                              licencmegállapodások alapján történő átadások;
                           
                        
                              (g)
                           
                           
                              finanszírozási megállapodások alapján történő átadások (ideértve a hiteleket, valamint a pénzeszközben vagy apportban nyújtott tőke-hozzájárulásokat);
                           
                        
                              (h)
                           
                           
                              garancia- vagy fedezetnyújtás;
                           
                        
                              (i)
                           
                           
                              cselekvési elkötelezettségek arra az esetre, ha a jövőben egy adott esemény bekövetkezik vagy elmarad, ideértve a jövőben teljesülő szerződéseket (1) (akár megjelenítettek akár nem); valamint
                           
                        
                              (j)
                           
                           
                              kötelezettségek teljesítése a gazdálkodó egység nevében vagy a gazdálkodó egység által a kapcsolt fél nevében.
                           
                        
            
                  22.
               
               
                  Egy anyavállalat vagy leányvállalat részt olyan meghatározott juttatási programban való részvétele, amely megosztja a kockázatokat a csoporton belüli gazdálkodó egységek között, kapcsolt felek közötti ügyletnek minősül (lásd az IAS 19 standard 34B. bekezdését).
               
            
                  23.
               
               
                  Az arra vonatkozó közzétételek, hogy a kapcsolt felekkel folytatott ügyletek a független felek közötti ügyletekben szokásos feltételekkel egyenértékű feltételek mellett történtek, csak akkor tehetők közzé, ha ezek a feltételek bizonyíthatók.
               
            
                  24.
               
               
                  A hasonló jellegű tételeket összevontan is közzé lehet tenni, kivéve, ha a kapcsolt felekkel folytatott ügyletek által a gazdálkodó egység pénzügyi kimutatásaira gyakorolt hatások megértéséhez elkülönült közzététel szükséges.
               
            
         Kormányzattal kapcsolt viszonyban álló gazdálkodó egységek
      
      
                  25.
               
               
                  A gazdálkodó egység mentesül a 18. bekezdésben előírt közzétételi követelmények alól, ha a kapcsolt felekkel folytatott ügyletek és nyitott egyenlegek (ideértve az elkötelezettségeket is) az alábbiakkal kapcsolatosak:
                  
                              
                                 (a)
                              
                           
                           
                              
                                 a beszámolót készítő gazdálkodó egység felett ellenőrzést, közös ellenőrzést vagy jelentős befolyást gyakorló kormányzat; valamint
                              
                           
                        
                              
                                 (b)
                              
                           
                           
                              
                                 egy másik gazdálkodó egység, amely azért kapcsolt fél, mert a beszámolót készítő gazdálkodó egység és a másik gazdálkodó egység felett ugyanaz a kormányzat gyakorol ellenőrzést, közös ellenőrzést vagy jelenős befolyást.
                              
                           
                        
            
                  26.
               
               
                  Ha a beszámolót készítő gazdálkodó egység él a 25. bekezdés szerinti mentességgel, akkor a 25. bekezdésben említett ügyletek és kapcsolódó nyitott egyenlegek tekintetében közzé kell tennie az alábbiakat:
                  
                              
                                 (a)
                              
                           
                           
                              
                                 a kormányzat nevét és a beszámolót készítő gazdálkodó egységgel való viszonyának jellegét (ellenőrzés, közös ellenőrzés vagy jelentős befolyás);
                              
                           
                        
                              
                                 (b)
                              
                           
                           
                              
                                 a következő információkat, ahhoz elegendő részletességgel, hogy a gazdálkodó egység pénzügyi kimutatásainak felhasználói megérthessék a kapcsolt felekkel folytatott ügyleteknek a gazdálkodó egység pénzügyi kimutatásaira gyakorolt hatását:
                              
                              
                                          
                                             (i)
                                          
                                       
                                       
                                          
                                             az egyes egyedileg jelentős ügyletek jellegét és összegét; valamint
                                          
                                       
                                    
                                          
                                             (ii)
                                          
                                       
                                       
                                          
                                             azon többi, olyan ügylet esetében, amelyek egyedileg nem, de összevontan jelentősek, a mértékükra vonatkozó minőségi vagy mennyiségi jelzést. Az ügylettípusok magukban foglalják a 21. bekezdésben felsoroltakat.
                                          
                                       
                                    
                        
            
                  27.
               
               
                  A 26. bekezdés (b) pontja szerinti követelményeknek megfelelő közzétételi részletesség meghatározásához a beszámolót készítő gazdálkodó egységnek mérlegelnie kell a kapcsolt féllel való viszony szorosságát és azokat az egyéb tényezőket, amelyek az ügylet jelentőségének megállapításához szükségesek, például hogy
                  
                              (a)
                           
                           
                              nagyságrendileg jelentős-e az ügylet;
                           
                        
                              (b)
                           
                           
                              az ügyletet a piacitól eltérő feltételek mellett hajtották-e végre;
                           
                        
                              (c)
                           
                           
                              az ügylet kívül esik-e a szokásos üzleti tevékenységen, mint például üzleti tevékenységek vétele és eladása;
                           
                        
                              (d)
                           
                           
                              az ügyletet bejelentik-e a szabályozó vagy felügyeleti hatóságoknak;
                           
                        
                              (e)
                           
                           
                              a felső vezetést tájékoztatják-e az ügyletről;
                           
                        
                              (f)
                           
                           
                              az ügylethez szükséges-e a részvényesek hozzájárulása.
                           
                        
            HATÁLYBALÉPÉS NAPJA ÉS ÁTTÉRÉS
      
                  28.
               
               
                  A gazdálkodó egységnek ezt a standardot visszamenőleg, a 2011. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett, akár a standard teljes egészére, akár a kormányzattal kapcsolt viszonyban álló gazdálkodó egységek kapcsán a 25–27. bekezdésben engedélyezett részleges mentességre nézve. Ha a gazdálkodó egység egy 2011. január 1-je előtt kezdődő időszakra alkalmazza a standard egészét vagy az említett részleges mentességet, ezt a tényt közzé kell tennie.
               
            A (2003. ÉVI) IAS 24 VISSZAVONÁSA
      
                  29.
               
               
                  A jelen standard hatályon kívül helyezi a (2003-ban felülvizsgált) IAS 24 Kapcsolt felekre vonatkozó közzétételek standardot.
               
            
         (1)  Az IAS 27 Céltartalékok, függő kötelezettségek és függő követelések standard meghatározása szerint a jövőben teljesülő szerződések olyan szerződések, amelyek alapján vagy egyik fél sem teljesítette egyetlen kötelmét sem, vagy mindkét fél részlegesen, egyenlő mértékben teljesítette kötelmeit.
      
         Függelék
         
            Az IFRS 8 Működési szegmensek standard módosítása
         
         
                     A1.
                  
                  
                     A 34. bekezdés az alábbiak szerint módosul ( az új szöveg aláhúzással, a törölt szöveg áthúzással jelölve), továbbá a standard kiegészül a 36B. bekezdéssel.
                     
                                 34.
                              
                              
                                 A gazdálkodó egységnek információt kell szolgáltatnia a főbb vásárlóival kapcsolatos függőségének mértékéről. Ha egy külső vevővel bonyolított ügyletekből származó bevételek elérik vagy meghaladják a gazdálkodó egység bevételeinek 10 százalékát, a gazdálkodó egységnek közzé kell tennie ezt a tényt, továbbá minden egyes ilyen vevőtől származó bevétele teljes összegét, valamint annak a szegmensnek vagy azoknak a szegmenseknek megnevezését, amelyek a bevételeket jelentették. A gazdálkodó egységnek nem kell közzétennie a főbb vásárlókat név szerint, sem az egyes szegmensek által jelentett, adott vevőtől származó bevételek összegét. Ezen IFRS alkalmazásában a jelentést készítő gazdálkodó egység egyetlen vevőnek kell tekintse azon gazdálkodó egységek csoportját, amelyek tudomása szerint közös ellenőrzés alatt állnak,. valamely  kormányt  és a gazdálkodó egység tudomása szerint a kormány ellenőrzése alatt álló gazdálkodó egységeket . .
                              
                           
                                 36B.
                              
                              
                                 A (2009-ben felülvizsgált) IAS 24 Kapcsolt felekre vonatkozó közzétételek standard a 2011. január 1-jén vagy azt követően kezdődő éves időszakok tekintetében módosította a 34. bekezdést. Ha a gazdálkodó egység a (2009-ban felülvizsgált) IAS 24 standardot egy korábbi időszakra alkalmazza, akkor a 34. bekezdés módosítását a korábbi időszakra is alkalmaznia kell.